PMIndiaData/PMIndiaSum huggingface dataset:
২০১৭-র আইএএস ব্যাচের সহকারি সচিবদের সমাপ্তি অনুষ্ঠানে প্রধানমন্ত্রী

প্রধানমন্ত্রী শ্রী নরেন্দ্র মোদী আজ নতুন দিল্লিতে ২০১৭-র আইএএস ব্যাচের সহকারি সচিবদের সমাপ্তি অনুষ্ঠানে যোগ দেন। এই আধিকারিকরা বিভিন্ন বিষয়ে প্রধানমন্ত্রীর সামনে নিজেদের উপস্হাপনা পেশ করেন। এরমধ্যে ছিল উন্নয়নে আগ্রহী জেলাগুলির রূপান্তর, স্বচ্ছতা তথা দ্রুত পরিষেবা প্রদানের জন্য বিভিন্ন প্রশাসনিক সমাধানসূত্র প্রভৃতি। প্রধানমন্ত্রী আধিকারিকদের নতুন ধ্যান-ধারণা ও দৃষ্টিভঙ্গি গ্রহণে উৎসাহিত করেন। তিনি আধিকারিকদের বিভিন্ন সূত্র থেকে পাওয়া তথ্যের বিশ্লেষণ করে তার মূল বিষয় ও ভাবনা আত্মস্হ করার পরামর্শ দেন। এই আধিকারিকদের শিক্ষার প্রতি আগ্রহ ও কৌতুহল বজায় রাখারও পরামর্শ দেন তিনি। আধিকারিকদের সঙ্গে মত-বিনিময়ের সময় প্রধানমন্ত্রী বলেন, দায়িত্ব ও কর্তব্য বজায় রাখা একজন সরকারি কর্মচারীর কাছে সর্বোচ্চ গুরুত্বপূর্ণ বিষয়। এধরণের দায়িত্ব ও কর্তব্যবোধই নিরপেক্ষতা বজায় রাখতে সাহায্য করে। জনগণের অংশগ্রহণের গুরুত্বের ওপর জোর দিয়ে প্রধানমন্ত্রী তরুণ এই আধিকারিকদের সরকারি প্রকল্প ও কর্মসূচিগুলির কার্যকর রূপায়ণে সমবেত প্রয়াস গ্রহণের পরামর্শ দেন। সহকারি সচিব পদে দায়িত্ব পালনের সময় তারা যে অভিজ্ঞতা সঞ্চয় করেছেন তা আত্মস্হ করার কথাও প্রধানমন্ত্রী বলেন। বিভিন্ন বিষয়ে তরুণ আধিকারিকদের উপস্হাপনার প্রশংসা করে প্রধানমন্ত্রী তাঁদের ভবিষ্যৎ প্রচেষ্টার সাফল্য কামনা করে বলেন, আপনাদের সাফল্য দেশের জন্য গুরুত্বপূর্ণ। আপনাদের সাফল্য বহু মানুষের জীবনে পরিবর্তন নিয়ে আসতে পারে।
ভারত ও উজবেকিস্তানের মধ্যে ফার্মাসিউটিক্যাল ক্ষেত্রে সহযোগিতার লক্ষ্যে মউ স্বাক্ষরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের বৈঠকে ভারত ও উজবেকিস্তানের মধ্যে বাণিজ্য ও শিল্প সহ ফার্মাসিউটিক্যাল সামগ্রীর গবেষণা ও উন্নয়ন ক্ষেত্রে সহযোগিতা বৃদ্ধির লক্ষ্যে একটি সমঝোতাপত্র বা মউ স্বাক্ষরে অনুমোদন মিলেছে। উজবেকিস্তানের রাষ্ট্রপতির ভারত সফরকালে আগামী ১লা অক্টোবর এই মউ স্বাক্ষরিত হবে। উভয় দেশে ওষুধ শিল্পের অগ্রগতির গুরুত্বের বিষয়টিকে বিবেচনায় রাখার পাশাপাশি ফার্মাসিউটিক্যাল ক্ষেত্রে বাণিজ্য, উৎপাদন, গবেষণা ও উন্নয়নের ব্যাপারে পারস্পরিক সহযোগিতা গড়ে তোলার লক্ষ্যে দু’দেশের সরকার দ্বিপাক্ষিক সহযোগিতার একটি নিয়মমাফিক ব্যবস্থা তৈরির চেষ্টা চালিয়ে আসছে। এই মউ স্বাক্ষরের ফলে ওষুধ উৎপাদনের সম্ভাবনা খুঁজে বের করা সম্ভব হবে। এমনকি, দু’দেশের মধ্যে বাণিজ্য, শিল্প এবং চিকিৎসা ক্ষেত্রে সহযোগিতা বৃদ্ধি পাবে।
হর ঘর তিরঙ্গা আন্দোলনে সকলের প্রাণবন্ত সাড়া পাওয়ায় সন্তোষ প্রকাশ প্রধানমন্ত্রীর

নয়াদিল্লি, ২২ জুলাই, ২০২২ প্রধানমন্ত্রী শ্রী নরেন্দ্র মোদী হর ঘর তিরঙ্গা আন্দোলনে সকলের স্বতস্ফূর্ত ও উৎসাহব্যাঞ্জক সাড়া পাওয়ায় সন্তোষ প্রকাশ করেছেন। মাই গভ ইন্ডিয়ার একটি ট্যুইটের জবাবে প্রধানমন্ত্রী বলেন, : “#হর ঘর তিরঙ্গা আন্দোলনে সকলে যে উদ্দীপ্তভাবে সাড়া দিয়েছেন তাতে আমি অত্যন্ত আনন্দিত”।
প্রধানমন্ত্রী নরেন্দ্র মোদী এবং নেপালের প্রধানমন্ত্রী কে পি শর্মা ওলি যৌথভাবে যোগবাণী-বিরাটনগরে সুসংহত চেক পোস্টের উদ্বোধন করলেন

প্রধানমন্ত্রী শ্রী নরেন্দ্র মোদী এবং নেপালের প্রধানমন্ত্রী শ্রী কে পি শর্মা ওলি যৌথভাবে আজ যোগবাণী-বিরাটনগরে সুসংহত চেক পোস্টের উদ্বোধন করেন। যোগবাণী-বিরাটনগর, দুই দেশের মধ্যে এক গুরুত্বপূর্ণ বাণিজ্যিক কেন্দ্রস্থল। সুসংহত এই চেক পোস্টে যাবতীয় আধুনিক সুযোগ-সুবিধা রয়েছে। যোগবাণী-বিরাটনগরে গড়ে ওঠা দ্বিতীয় সুসংহত চেক পোস্টটি ভারতের সহায়তায় নির্মিত হয়েছে। এই চেক পোস্ট নির্মাণের ফলে ভারত-নেপাল সীমান্ত বরাবর বাণিজ্যিক কাজকর্মে সুবিধা হবে এবং মানুষের যাতায়াতের ক্ষেত্রেও গুরুত্বপূর্ণ ভূমিকা নেবে। দুই প্রধানমন্ত্রী ভিডিও কনফারেন্সের মাধ্যমে এই চেক পোস্টের উদ্বোধনী অনুষ্ঠানে যোগ দেন। এই উপলক্ষে প্রধানমন্ত্রী শ্রী নরেন্দ্র মোদী বলেন, “নেপালের সার্বিক উন্নয়নে ভারত এক বিশ্বস্ত অংশীদার হিসেবে তার ভূমিকা পালন করে আসছে।” তিনি আরও বলেন, “আমার সরকার ‘প্রতিবেশীরাই প্রথম’ নীতিতে অগ্রাধিকার দেয় এবং এই নীতির এক গুরুত্বপূর্ণ অঙ্গ হিসেবে সীমান্ত পারের যোগাযোগ ব্যবস্থায় উন্নতিসাধন করে চলেছে।” শ্রী মোদী বলেন, “ভারত-নেপাল সম্পর্কের প্রেক্ষিতে উন্নত যোগাযোগ ব্যবস্থার বিষয়টি অত্যন্ত গুরুত্বপূর্ণ হয়ে উঠেছে কারণ, আমাদের সম্পর্ক কেবল প্রতিবেশীর মধ্যেই সীমাবদ্ধ নেই বরং, দুই দেশের সম্পর্ক সাংস্কৃতিক, প্রাকৃতিক, পারিবারিক, ভাষাগত, উন্নয়নমূলক এবং অন্যান্য ক্ষেত্রের মাধ্যমে ঐতিহাসিক এবং ভৌগোলিকভাবে যুক্ত হয়েছে।” প্রধানমন্ত্রী বলেন, “আমার সরকার সমস্ত মৈত্রী ভাবাপন্ন দেশের সঙ্গে উন্নত যোগাযোগ ব্যবস্থা গড়ে তুলতে অঙ্গীকারবদ্ধ এবং বাণিজ্য, সংস্কৃতি ও শিক্ষা সহ বিভিন্ন ক্ষেত্রে সম্পর্ক আরও মজবুত করতে আগ্রহী।” তিনি বলেন, নেপালে সড়ক, রেল ও বিদ্যুৎ সরবরাহ লাইন সহ একাধিক যোগাযোগ সম্পর্কিত প্রকল্পে ভারত কাজ করে চলেছে। ভারতের সহায়তায় নেপালে ভূমিকম্প পরবর্তী গৃহ পুনর্নিমাণ প্রকল্পে লক্ষ্যণীয় অগ্রগতি দুই প্রধানমন্ত্রীই প্রত্যক্ষ করেন। নেপালে ২০১৫-র ভূমিকম্পের কথা উল্লেখ করে প্রধানমন্ত্রী শ্রী মোদী বলেন, “ত্রাণ ও উদ্ধারকার্যে ভারত সবার প্রথমে এগিয়ে এসেছিল এবং এখন নেপালের পুনর্গঠনে কাঁধে কাঁধ মিলিয়ে কাজ করছে।” ভারত সরকার নেপালের গোরখা ও নুয়াকোট জেলায় যে ৫০ হাজার গৃহ নির্মাণের প্রতিশ্রুতি দিয়েছিল, তার মধ্যে ৪৫ হাজার গৃহ নির্মাণের কাজ ইতিমধ্যেই শেষ হয়েছে। নেপালের প্রধানমন্ত্রী শ্রী ওলি এই প্রচেষ্টার জন্য ভারতকে ধন্যবাদ দেন। /
রানী দ্বিতীয় এলিজাবেথের প্রয়াণে প্রধানমন্ত্রীর শোক প্রকাশ

নয়াদিল্লি, ৮ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী রানী দ্বিতীয় এলিজাবেথের প্রয়াণে শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন; “মাননীয় রানী দ্বিতীয় এলিজাবেথ আমাদের সময়ের কিংবদন্তী হিসেবে স্মরণীয় হয়ে থাকবেন। তিনি তাঁর দেশ এবং জনগণকে এক অনুপ্রেরণাদায়ক নেতৃত্ব প্রদান করেছেন। জনজীবনে তিনি এক মর্যাদাপূর্ণ ব্যক্তিত্বের পরিচয় দিয়েছেন। তাঁর প্রয়াণে আমি মর্মাহত। রানীর পরিবার-পরিজন এবং বৃটেনের জনগণকে শোকের এই মুহুর্তে সমবেদনা জানাই।” “২০১৫ এবং ২০১৮ সালে বৃটেন সফরের সময় মাননীয়া দ্বিতীয় এলিজাবেথের সঙ্গে সাক্ষাৎ আমার কাছে স্মরণীয় হয়ে থাকবে। সেই সফরকালে যে আন্তরিকতা ও উষ্ণ অভ্যর্থনা তাঁর কাছে থেকে আমি পেয়েছি তা কখনই ভোলার নয়। একবার সাক্ষাতের সময় তিনি আমাকে তাঁর বিয়েতে মহাত্মা গান্ধীর দেওয়া উপহার হিসেবে পাওয়া রুমালটি দেখিয়েছিলেন। সেই সুন্দর মুহুর্তটি আমার মনের মনিকোঠায় সবসময় উজ্জ্বল হয়ে থাকবে।”
হিমাচলপ্রদেশের বিলাসপুর সফরে প্রধানমন্ত্রী  :  শিলান্যাস করলেন এইম্‌স এবং আইআইআইটি-র

আজ হিমাচলপ্রদেশের বিলাসপুর সফরেযানপ্রধানমন্ত্রী শ্রী নরেন্দ্র মোদী। তিনি সেখানেঅল ইন্ডিয়া ইনস্টিটিউট অফ মেডিকেল সায়েন্সেস (এইম্‌স)-এর শিলান্যাস করেন। প্রায়১,৩৫০ কোটি টাকা ব্যয়ে ৭৫০ শয্যাবিশিষ্ট এইম্‌স নির্মিত হতে চলেছে বিলাসপুরে।চিকিৎসা ও স্বাস্থ্য পরিচর্যা ছাড়াও স্নাতক-পূর্ব ও স্নাতকোত্তর পর্যায়েরচিকিৎসাবিদ্যারও ব্যবস্থা থাকবে সেখানে। এছাড়াও থাকবে নার্সিং সম্পর্কে পঠনপাঠনেরব্যবস্থা। প্রাথমিক স্বাস্থ্য পরিচর্যার লক্ষ্যে একটি ফলকের আবরণ উন্মোচনেরমাধ্যমেডিজিটাল নার্ভ সেন্টারেরও সূচনা করেন প্রধানমন্ত্রী। উনায়ইন্ডিয়ান ইনস্টিটিউট অফ ইনফরমেশন টেকনলজি (আইআইআইটি)-র শিলান্যাস করেন শ্রীনরেন্দ্র মোদী। কাংড়ারকান্দ্রোরিতে স্টিল অথরিটি অফ ইন্ডিয়া লিমিটেড (সেল)-এর একটি ইস্পাত প্রক্রিয়াকরণইউনিটেরও উদ্বোধন করেন তিনি। /
শস্য ঋণের ওপর সুদে ৫ শতাংশ সরকারি ভর্তুকি : সিদ্ধান্ত কেন্দ্রীয় মন্ত্রিসভার

২০১৬-১৭ অর্থ বছরে নেওয়া শস্য ঋণে প্রদেয় সুদের ওপর কৃষকদের কিছুটা সুবিধা দেওয়ার একটি প্রস্তাব অনুমোদিত হল কেন্দ্রীয় মন্ত্রিসভার বৈঠকে। এই উদ্দেশ্যে সংস্থান রাখা হয়েছে ১৮,২৭৬ কোটি টাকার। এর ফলে, বিভিন্ন রাষ্ট্রায়ত্ত ব্যাঙ্ক ও বেসরকারি ক্ষেত্রের ব্যাঙ্ক থেকে নেওয়া শস্য ঋণের ওপর মাত্র ৪ শতাংশ হারে সুদ দিতে হবে সংশ্লিষ্ট কৃষকদের। বাকি ৫ শতাংশ সুদের ক্ষেত্রে ভর্তুকি সহায়তা দেবে কেন্দ্রীয় সরকার। বিভিন্ন সমবায় ব্যাঙ্ক, আঞ্চলিক গ্রামীণ ব্যাঙ্ক এবং নাবার্ড থেকে নেওয়া শস্য ঋণের ক্ষেত্রেও সরকারের এই সিদ্ধান্ত কার্যকর হবে। মঙ্গলবার, এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে শস্য ঋণের ওপর কৃষকদের প্রদেয় সুদের হারে ভর্তুকি সহায়তা দেওয়ার এই সিদ্ধান্ত গ্রহণ করা হয়। সরকারি এই সিদ্ধান্তের ফলে ২০১৬-১৭ অর্থ বছরে ৩ লক্ষ টাকা পর্যন্ত শস্য ঋণ গ্রহণের ক্ষেত্রে এই বিশেষ সুবিধা ভোগ করবেন সংশ্লিষ্ট কৃষকরা।
হ্যানোভারের লর্ড মেয়রকে প্রধানমন্ত্রীর উপহার

নয়াদিল্লি, ১৩ এপ্রিল, ২০১৫ প্রধানমন্ত্রী শ্রী নরেন্দ্র মোদী রবিবার হ্যানোভারের লর্ড মেয়রকে একটি মধুবনী চিত্র উপহার দেন। চিত্রকলায় মানবজীবনের বিভিন্ন পর্যায়, প্রকৃতির সঙ্গে যোগাযোগ ও ধরিত্রীর বিভিন্ন প্রাণীর মধ্যে বন্ধন প্রকাশ পেয়েছে। চিত্রকলার স্রষ্ঠা ৭০ বছর বয়সী জাতীয় পুরস্কারপ্রাপক শিল্পী শ্রীমতী বাওয়া দেবী। মধুবনী চিত্রকলা ভারতের পূর্বভাগে অবস্থিত রাজ্য বিহারের মিথিলা অঞ্চলের গ্রামীণ মহিলাদের এক পরম্পরাগত চিত্রশৈলী। এই চিত্র আঙ্গুল, নিব-পেন, তুলি অথবা দেশলাই কাঠি দ্বারা সাধারণতঃ প্রাকৃতিক রঞ্জক পদার্থ ব্যবহার করে আঁকা হয়, যা বিভিন্ন জ্যামিতিক অবয়ব চিত্রণে দৃষ্টি আকর্ষণ করে।
পাঞ্জাবের ৭২ একরেরও বেশি জমি লিজ মুক্ত করে রাজ্যের পশুপালন দপ্তরকে হস্তান্তর

পাঞ্জাবের নাভায় ৭২ একরেরও বেশি জমি সেন্ট্রাল ইন্সটিটিউট ফর রিসার্চ অন বাফেলোস (সি.আই.আর.বি.)-র কাছ থেকে লিজ মুক্ত করে পাঞ্জাবের পশুপালন দপ্তরকে হস্তাস্তরের বিষয়টি আজ কেন্দ্রীয় মন্ত্রিসভায় অনুমোদিত হয়েছে। মন্ত্রিসভার বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী। ঐ ৭২ একরের মতো জমি সি.আই.আর.বি.’র ক্যাম্পাসের অরণ্য এলাকা এবং মূল জলস্রোত সংলগ্ন এলাকায় অবস্থিত। পাতিয়ালার রাউনি’তে অত্যাধুনিকভাবে গড়ে তোলা গবাদি পশু ক্ষেত্রটি পশুপালনের কাজেই ব্যবহার করা হবে। তবে, ঐ জমি লিজ মুক্ত করার একটি অন্যতম শর্ত হল এই যে, শুধুমাত্র গবাদি পশুর খাদ্য উৎপাদন ও মজুতের একটি ক্ষেত্র হিসেবেই ঐ জমি ব্যবহার করা হবে – এই মর্মে পাঞ্জাব সরকারকে চুক্তিবদ্ধ হতে হবে। পাঞ্জাবে পশুখাদ্য উৎপাদনের ক্ষেত্রে উন্নয়ন সংক্রান্ত যাবতীয় গবেষণার কাজে সি.আই.আর.বি. এবং আই.সি.এ.আর. প্রযুক্তিগত সহায়তা দিয়ে যাবে। তবে, এজন্য ঐ সংস্থাগুলি কোনও রকম ব্যয়ভারের দায়িত্ব গ্রহণ করবে না। উল্লেখ্য, একটি অত্যাধুনিক গবাদি পশুপালন ক্ষেত্র গড়ে তোলার জন্য ইতিমধ্যেই বরাত দিয়েছে পাঞ্জাব সরকার এবং তা গড়ে তোলার কাজও চলছে পুরোদমে। এখনও পর্যন্ত মাত্র ৩০০টি গবাদি পশু পালন ও গো-খাদ্য উৎপাদনে উপযোগী জমি রয়েছে ঐ ক্ষেত্রটির। এই কারণেই সি.আই.আর.বি.’কে লিজ দেওয়া জমি ফেরত চেয়েছিল পাঞ্জাব সরকার। কেন্দ্রীয় মন্ত্রিসভার এই সিদ্ধান্তের ফলে রাউনির অত্যাধুনিক গবাদি পশুপালন ক্ষেত্রটির চাহিদা মেটানো সম্ভব হবে বলে আশা করা হচ্ছে।
ঝাড়খন্ডের প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর

প্রধানমন্ত্রী শ্রী নরেন্দ্র মোদী ঝাড়খন্ডের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক বার্তায় প্রধানমন্ত্রী বলেছেন, ঝাড়খন্ডের প্রতিষ্ঠা দিবসে রাজ্যবাসীকে শুভেচ্ছা। সাহসিকতা ও করুণার সমার্থক হ’ল ঝাড়খন্ড। রাজ্যের মানুষ সর্বদাই সম্প্রীতি ও প্রকৃতির সান্নিধ্য থেকেছেন। বিভিন্ন ক্ষেত্রে কঠোর পরিশ্রমের মধ্য দিয়ে তাঁরা সাফল্যের শিখরে পৌঁছেছেন। ঝাড়খন্ড অগ্রগতির নতুন উচ্চতায় পৌঁছাক এবং ভগবান বীরসা মুন্ডার এক সমৃদ্ধ ও শক্তিশালী তথা আনন্দময় রাজ্য গড়ে তোলার স্বপ্ন বাস্তবায়িত হোক।
প্রধানমন্ত্রী কন্যা শিক্ষা প্রবেশ উৎসব অভিযানের প্রশংসা করেছেন

নয়াদিল্লি, ০৮ মার্চ, ২০২২ প্রধানমন্ত্রী শ্রী নরেন্দ্র মোদী ‘কন্যা শিক্ষা প্রবেশ উৎসব অভিযান’কে একটি ব্যতিক্রমী উদ্যোগ হিসাবে বর্ণনা করেছেন। এর মাধ্যমে মেয়েরা আরও বেশি শিক্ষা লাভের আনন্দ উপভোগ করবে। তিনি এই অভিযানকে সফল করার জন্য সব ধরনের উদ্যোগের আহ্বান জানান। কম বয়সী মেয়েরা যাতে লেখাপড়ার করার সুযোগ পায় এবং দক্ষতা অর্জন করতে পারে, এই অভিযানের মধ্য দিয়ে তা নিশ্চিত করা হচ্ছে। কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি জুবিন ইরানির এক ট্যুইট বার্তার জবাবে প্রধানমন্ত্রী বলেন, “এটি একটি ব্যতিক্রমী উদ্যোগ, যার মধ্য দিয়ে মেয়েরা আরও বেশি শিক্ষা লাভের আনন্দ উপভোগ করবে। আসুন, আমরা সকলে মিলে এক জাতি হিসাবে এই অভিযানকে সফল করে তুলি”।
প্রধানমন্ত্রী অঞ্জারে এলএনজি টার্মিনাল এবং পাইপলাইন প্রকল্পের উদ্বোধন করলেন

প্রধানমন্ত্রী শ্রী নরেন্দ্র মোদী গুজরাটের অঞ্জারে মুন্দ্রা এনএনজি (রান্নার গ্যাস) টার্মিনাল, আঞ্জার-মুন্দ্রা পাইপ লাইন প্রকল্প এবং পালানপুর-পালি-বাড়মের পাইপলাইন প্রকল্পের উদ্বোধন করেছেন। এই উপলক্ষে, প্রধানমন্ত্রী বলেন, কচ্ছ-এ তিনি যে ভালোবাসা পেয়েছেন, তা অতুলনীয়। কচ্ছ অঞ্চলে বিগত দু-দশকে যে উন্নয়নমূলক কাজকর্ম হয়েছে, তিনি তার প্রশংসা করেন। তিনি বলেন, আজকের কর্মসূচির মধ্যে উল্লেখযোগ্য হল রান্নার গ্যাস টার্মিনালের সূচনা, “একসঙ্গে তিনটি এ ধরনের টার্মিনাল উদ্বোধন করতে পেরে, আমি নিজেকে সৌভাগ্যবান মনে করছি”। শ্রী মোদী বলেন, গুজরাটে যখন প্রথম টার্মিনাল গড়ে উঠেছিল, রাজ্যের মানুষ বিস্মিত হয়েছিলেন। এখন এই রাজ্যে রান্নার গ্যাসের চতুর্থ টার্মিনালটি গড়ে উঠতে চলেছে। গুজরাট ভারতের এলএনজি হার হয়ে উঠছে মন্তব্য করে প্রধানমন্ত্রী বলেন, এই উদ্যোগ প্রত্যেক গুজরাটবাসীকে গর্বিত করবে। যে কোনও দেশের সার্বিক উন্নয়নের জন্য এক শক্তিশালী বিদ্যুৎ ক্ষেত্রের প্রয়োজনীয়তার কথা উল্লেখ করে প্রধানমন্ত্রী বলেন, “আমরা যদি গরিব মানুষের জন্য বিদ্যুতের সংস্হান করতে না পারি, তাহলে আমরা দারিদ্র দুরীকরণও করতে পারব না”। প্রধানমন্ত্রী আরও বলেন, সাধারণ মানুষের প্রত্যাশা ক্রমশ বৃদ্ধি পাচ্ছে। তারা চিরাচরিত পরিকাঠামোর পাশাপাশি আই-ওয়েজ, গ্যাস গ্রীড, ওয়াটার গ্রীড এবং অপটিক্যাল ফাইবার নেটওয়ার্কের মতো ব্যবস্হাও চাইছেন। পর্যটন ক্ষেত্রে বিপুল সম্ভাবনার উল্লেখ করে প্রধানমন্ত্রী বলেন, সমগ্র বিশ্ব ভারতে আসার জন্য আগ্রহী। কচ্ছে আমরা দেখেছি, শ্বেতশুভ্র কচ্ছের রণ কিভাবে সমগ্র বিশ্বের দৃষ্টি আকর্ষণ করেছে। অসামরিক বিমান পরিবহন ক্ষেত্রকে আরও সুলভ করে তোলার পাশাপাশি যোগাযোগ ব্যবস্হার উন্নতিতে কেন্দ্রীয় সরকার যে সমস্ত পদক্ষেপ নিয়েছে, প্রধানমন্ত্রী সে কথাও উল্লেখ করেন। সমস্ত গ্রাম ও জনপদে বিদ্যুৎ সংযোগ সুনিশ্চিত করতে যে সকল প্রয়াস নেওয়া হয়েছে, তার কথা উল্লেখ করে প্রধানমন্ত্রী বলেন, দেশের প্রতিটি বাড়িতে বিদ্যুৎ পৌঁছে দেওয়ার লক্ষ্যে কাজ চলছে। শ্রী মোদী বলেন, “দেশের সাধারণ মানুষের জীবনযাত্রায় আমরা গুণগতমানের পরিবর্তন নিয়ে আসতে চাই”।
মার্কিন রাষ্ট্রপতির আসন্ন ভারত সফরের জন্য সন্তোষ প্রকাশ প্রধানমন্ত্রীর

প্রধানমন্ত্রী শ্রী নরেন্দ্র মোদী মার্কিন রাষ্ট্রপতির আসন্ন ভারত সফরের জন্য সন্তোষ প্রকাশ করেছেন। রাষ্ট্রপতি মিঃ ডোনাল্ড ট্রাম্প আগামী ২৪ ও ২৫শে ফেব্রুয়ারি ভারত সফরে আসছেন। শ্রী মোদী বলেন, তাঁর এই সফর অত্যন্ত গুরুত্বপূর্ণ এবং দুই দেশের বন্ধুত্বপূর্ণ সম্পর্ককে আরও নিবিড় করতে ফলপ্রসূ হবে। একগুচ্ছ ট্যুইটে প্রধানমন্ত্রী বলেন, “আগামী ২৪ ও ২৫শে ফেব্রুয়ারি রাষ্ট্রপতি মিঃ ডোনাল্ড ট্রাম্প ও ফার্স্ট লেডির ভারত সফরের ব্যাপারে আমি অত্যন্ত আনন্দিত। বিশেষ এই অতিথিদের জন্য ভারতের অভ্যর্থনা স্মরণীয় হয়ে থাকবে। এই সফর বিশেষ গুরুত্বপূর্ণ এবং ভারত-মার্কিন অংশীদারিত্বকে আরও মজবুত করতে সুদূরপ্রসারী ভূমিকা নেবে। ভারত ও মার্কিন যুক্তরাষ্ট্র গণতন্ত্র ও বহুত্ববাদের প্রতি এক অভিন্ন অঙ্গীকারের অংশীদার। আমাদের দুই দেশ একাধিক বিষয়ে পরস্পরকে ব্যাপকভাবে সাহায্য করছে। আমাদের দুই দেশের মধ্যে সুদৃঢ় বন্ধুত্বপূর্ণ সম্পর্ক না কেবল আমাদের দুই দেশের মানুষের বরং, সমগ্র বিশ্বের জন্যই উজ্জ্বল ভবিষ্যতের ইঙ্গিত বহন করে।”
প্যারালিম্পিক্স গেমসে শ্যুটার মনীষ নারওয়ালের  স্বর্ণ পদক জয়ে প্রধানমন্ত্রীর অভিনন্দন

নতুনদিল্লি, ৪ঠা সেপ্টেম্বর, ২০২১ প্রধানমন্ত্রী শ্রী নরেন্দ্র মোদী টোকিও প্যারালিম্পিক্স গেমসে স্বর্ণ পদক জেতায় শ্যুটার মণীষ নারওয়ালকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন; “ টোকিও #Paralympics প্যারালিম্পিক্সে গৌরব যাত্রা অব্যাহত। তরুণ শ্রেষ্ঠ প্রতিভাবান মনীষ নারওয়াল অসাধারণ নৈপুণ্য দেখিয়েছেন। তাঁর স্বর্ণ পদক জয় ভারতীয় ক্রীড়া জগতের জন্য বিশেষ এক মুহূর্ত। তাঁকে অভিনন্দন জানাই। ভবিষ্যতে তাঁর আরো সাফল্য কামনা করি।#Praise4Para." /
মাইসোরস্থিত অবধূত দত্তা পীঠে প্রধানমন্ত্রী শ্রী নরেন্দ্র মোদীর ভাষণ

গুরুদেব দত্তা! আমি এই দত্তাপীঠে প্রথমবার এসেছি। কিন্তু, এই পরম্পরার সঙ্গে অনেক বছর ধরে যুক্ত রয়েছি। নর্মদার তীরে যাঁরাই আসার সুযোগ পেয়েছেন, গুরুদেব দত্তার অভিজ্ঞতা ও উপলব্ধির কথা না জানলে তাঁদের চলে না। নরেশ্বর যান, কিংবা গুরুদেশ্বর, দত্তা কৃপাতেই এই এলাকায় সাধনার বৃত্ত পূর্ণ হওয়া সম্ভব। নর্মদার সাধকরা, নর্মদা পরিক্রমাকারীরা সকাল-সন্ধ্যা দুটি মন্ত্রই উচ্চারণ করেন – নর্মদা হরে এবং গুরুদেব দত্তা। আমি অত্যন্ত আনন্দিত, গত সপ্তাহেই স্বামীজী গুজরাট এবং কচ্ছের মরুভূমি ঘুরে এসেছেন ‘রাণ উৎসব’ দেখে এসেছেন, আর সবচাইতে গুরুত্বপূর্ণ কথা হল, ঐ রাণের ‘কালো ডুঙ্গর’ এই গুরুদেব দত্তার জন্মস্থান, যা এখন লক্ষ লক্ষ পুণ্যার্থীর তীর্থস্থান, গুরুদেবের জন্মজয়ন্তীতে প্রতি বছর সেখানে একটি বড় সমারোহ হয়। সেটাই ভারতের শেষ জনবসতি। তারপর মরুভূমি, মরুভূমির ওপারে পাকিস্তান। এ বছর দত্তাজয়ন্তীতে স্বামীজী সেখানে যাওয়ায় সকলেই খুব খুশি হয়েছেন, তিনি সেখানে গিয়ে আমার কথাও বলেছেন। আমার সৌভাগ্য, আজ আমি দত্তাপীঠ আসার সুযোগ পেয়েছি। এই পরম্পরার সন্তরা অনেক সামাজিক কাজ করেছেন। কিন্তু, আমাদের দেশের সন্ত-ঋষি-মুনিরা সমাজের জন্য কাজ করে সেটা কাউকে বলেন না, তাঁরা ভাবেন, এটা তো আমাদের কর্তব্যের অংশ। নিজেদের ঢাক না পেটানোর এই ভারতীয় পরম্পরা তো মহাপুরুষরাই উত্তরাধিকার সূত্রে বহন করে আসছেন। তাঁদের পূজা-পাঠ, ইত্যাদির পাশাপাশি নীরবে সামাজিক কাজ করে যাওয়ার এই পরম্পরাই ভারতাত্মাকে জাগিয়ে রেখেছে। পূজ্য স্বামীজীর অধিকাংশ পরিকল্পনাই পরিবেশ সুরক্ষা ও পাখিদের নিরাপত্তার পাশাপাশি নাদব্রহ্মের উপাসনা মিলেমিশে একাকার। নাদব্রহ্মের সামর্থ্যকে আমাদের পরম্পরা মেনে নিয়েছে, অনেক কম ব্যক্তিই নাদব্রহ্মের উপাসনা করতে পারেন। ব্রহ্মের এই রূপকেই শুধু উপলব্ধি করা যায়, ব্রহ্মের বাকি কোনও রূপ উপলব্ধি করা যায় না। কেবল নাদব্রহ্মকে আমরা কেমন করে উপলব্ধি করতে পারি সেই সাধনা, সাধারণ ভক্তের কাছে নাদব্রহ্মকে অনুভব করার সুযোগ করে দিয়েছেন স্বামীজী। বিশ্ববাসীর উপলব্ধিতে জগতে, সাধনার জগতে এটি একটি গুরুত্বপূর্ণ মাইলফলক। তিনি আমাদের এই মহান পরম্পরাকে, জানা থেকে অজানার পথে পৌঁছে দিয়েছেন। সাধারণ মানুষ গীত আর সঙ্গীত জানে, কিন্তু সেই আধ্যাত্মিক রূপকে জানা আর নিজেকে ব্রহ্মের সঙ্গে যুক্ত করার প্রক্রিয়াটি গুরুজী-ই শিখিয়েছেন। বিশ্বের অনেক জায়গায় গিয়ে তিনি শিখিয়েছেন। আমিও সেরকম কয়েকটি জায়গায় যাওয়ার সুযোগ পেয়েছে। কিন্তু, মূল পীঠস্থানে আসার সুযোগ পেলাম আজ। এটা আমার সৌভাগ্য। আমি স্বামীজীকে প্রণাম জানাই। তিনি সমাজের জন্য যা করেছেন, আর যত কর্মসূচি চালু রয়েছে, সেগুলিতে ভগবান দত্তার আশীর্বাদ বর্ষিত হোক। দরিদ্র থেকে দরিদ্রতর, সাধারণ মানুষের সেবায় নিয়োজিত এই শক্তির জয় সুনিশ্চিত। এটাই আমার প্রার্থনা, গুরুদেব দত্তা!
সতীশ গুজরালের প্রয়াণে প্রধানমন্ত্রীর শোকবার্তা

প্রধানমন্ত্রী শ্রী নরেন্দ্র মোদী সতীশ গুজরালের প্রয়াণে শোক ব্যক্ত করেছেন। এক শোকবার্তায় প্রধানমন্ত্রী বলেছেন, “সতীশ গুজরালজি ছিলেন বহুমুখী প্রতিভা সম্পন্ন। তাঁর সৃজনশীলতা এবং সঙ্কল্পর জন্য তিনি ছিলেন শ্রদ্ধার পাত্র। প্রতিকূল অবস্থার মধ্যে থেকেও তিনি নিজ লক্ষ্য থেকে বিচ্যুত হন নি। প্রজ্ঞা তাঁর ব্যপ্তিকে বৃদ্ধি করেছে, কিন্তু তিনি শিকড়কে ভুলে যান নি। তাঁর প্রয়াণে গভীর দুঃখ প্রকাশ করছি। ওঁ শান্তি” । /
অবৈধ অভিবাসনের বিরুদ্ধে ব্যবস্থা নিতেযুক্তরাজ্য ও উত্তর আয়ারল্যান্ডের সঙ্গে সমঝোতাপত্র স্বাক্ষরের প্রস্তাবে সম্মতিকেন্দ্রীয় মন্ত্রিসভার

অবৈধ অভিবাসীদেরফেরৎ পাঠানোর লক্ষ্যে যুক্তরাজ্য এবং উত্তর আয়ারল্যান্ডের সঙ্গেচুক্তিবদ্ধ হবেভারত। আজ এই মর্মে ঐ দুটি দেশের সঙ্গে এক সমঝোতাপত্র স্বাক্ষরের প্রস্তাবে সম্মতিদিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদী নেতৃত্ব দেনমন্ত্রিসভার আলোচনাপর্বে। এই সমঝোতাপত্রস্বাক্ষরের হাত ধরে কূটনৈতিক পাসপোর্টধারীদের জন্য ভিসামুক্ত ব্যবস্থা চালু হতেপারে। অন্যদিকে, যুক্তরাজ্যে যাঁরা বৈধভাবে সফর করছেন, তাঁদের ক্ষেত্রে উদারযুক্তরাজ্য ভিসা নীতি কার্যকরেরও সংস্থান থাকবে। সমঝোতাপত্রটিস্বাক্ষরিত হলে যাঁরা একে অপরের দেশে অবৈধভাবে বসবাস করছেন, তাঁদের ফেরৎ পাঠানোর বিষয়টিওনিশ্চিত হবে।
লাওসের প্রধানমন্ত্রী ড. থোঙ্গলৌন সিসৌলিথের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা

প্রধানমন্ত্রী শ্রী নরেন্দ্র মোদী আজ টেলিফোনে লাওসের প্রধানমন্ত্রী ড. থোঙ্গলৌন সিসৌলিথের সঙ্গে টেলিফোনে কথা বলেন। দুই নেতা, বিশ্বজুড়ে কোভিড – ১৯ মহামারির ফলে স্বাস্থ্য ও আর্থিক ক্ষেত্রে উদ্ভুত সঙ্কট নিয়ে আলোচনা করেন। লাওসে এই মহামারির সংক্রমণ আটকাতে সে দেশের সরকারের উদ্যোগের বিষয়ে শ্রী মোদী প্রশংসা করেন। কোভিড – ১৯ পরবর্তী সময়ে আন্তর্জাতিক সহযোগিতা এবং দুই দেশের মধ্যে গৃহীত পদক্ষেপ ও অভিজ্ঞতাগুলি ভাগ করে নেবার বিষয়ে উভয় নেতা সম্মত হন। লাওসের সঙ্গে ভারতের ঐতিহাসিক ও সাংস্কৃতিক যোগাযোগের কথা উল্লেখ করে প্রধানমন্ত্রী ভাট ফৌ-এ বিশ্ব ঐতিহ্যশালী অঞ্চলটির সংস্কারের কাজে সন্তোষ প্রকাশ করেন। লাওসের বিভিন্ন উন্নয়নমূলক প্রকল্প, ক্ষমতা বৃদ্ধি ও বৃত্তির বিষয়ে ভারতের সাহায্যের জন্য ড. সিসৌলিথ, প্রধানমন্ত্রীকে ধন্যবাদ জানান। ভারতের অন্যতম প্রসারিত প্রতিবেশী লাওসের উন্নয়নমূলক কর্মকান্ডে অংশীদার হওয়ার জন্য শ্রী মোদী ভারতের অঙ্গীকার পুর্নব্যক্ত করেন।
অর্থনৈতিক সম্পর্ককে নিবিড় করে তোলার লক্ষ্যে সুইজারল্যান্ডের সি ই ও-দের সঙ্গে গোলটেবিল বৈঠকে প্রধানমন্ত্রী শ্রী নরেন্দ্র মোদী

পাঁচটি দেশ সফরের তৃতীয় পর্যায়ে সোমবার সুইজারল্যান্ডের সি ই ও-দের সঙ্গে জেনেভায় এক বাণিজ্যিক গোলটেবিল বৈঠকে মিলিত হলেন প্রধানমন্ত্রী শ্রী নরেন্দ্র মোদী। ঐ দেশের বেশ কয়েকটি ক্ষেত্রের সি ই ও’রা যোগ দেন এদিনের বৈঠকে। আলোচনার মূল কেন্দ্রবিন্দুতে ছিল – অর্থনৈতিক সম্পর্ককে আরও নিবিড় করে তোলার উপায় নির্ধারণ। এ বি বি, লাফার্জ, নোভার্টিজ, নেসলে, রাইটার, রোস সহ বিভিন্ন বাণিজ্য সংস্থার প্রতিনিধিরা মতবিনিময় করেন এদিনের বৈঠকে। সুইস বাণিজ্য প্রতিনিধিদের সম্বোধন করে প্রধানমন্ত্রী শ্রী মোদী বলেন, ভারতের অর্থনীতি এখন দ্রুত বিকাশের পথে। এই পরিস্থিতিতে উন্নয়ন সম্পর্কিত আমাদের চাহিদা এবং সুইস বাণিজ্য জগতের শক্তি একত্রিত হলে তা পরস্পরের কল্যাণই নিশ্চিত করবে। ভারত ও সুইজারল্যান্ড এই দুটি দেশের মধ্যে অর্থনৈতিক সম্পর্ক যথেষ্ট মজবুত ও প্রাণবন্ত। তাই, এই ঘটনা নিঃসন্দেহে এক খুশির কারণ। প্রধানমন্ত্রী বলেন, ১২৫ কোটির দেশ ভারত একটি বাণিজ্য তথা বিপণন কেন্দ্র হিসেবেই শুধু পরিচিত নয়, আমাদের রয়েছে প্রয়োজনীয় দক্ষতা। শুধু তাই নয়, নতুন নতুন ব্যবসা-বাণিজ্যের সূচনার জন্য রয়েছে আমাদের একটি সরকার। ভারতের প্রয়োজন বিশ্বমানের পণ্য উৎপাদন। এই লক্ষ্যে দক্ষতা উন্নয়নের ক্ষেত্রে সুইস মডেলটি অনুসরণ করলে, তা হয়ে উঠবে খুবই প্রাসঙ্গিক। এর আগে, ভারত ও সুইজারল্যান্ডের মধ্যে বহুধা বিস্তৃত দ্বিপাক্ষিক সম্পর্কের খুঁটিনাটি বিষয়গুলি নিয়ে সুইস প্রেসিডেন্ট স্নেডার-আম্মান – এর সঙ্গে এক পর্যালোচনায় মিলিত হন ভারতের প্রধানমন্ত্রী। পর্যালোচনাকালে বাণিজ্য, প্রযুক্তি, দক্ষতা উন্নয়ন, পুনর্নবীকরণযোগ্য জ্বালানি সহ বিভিন্ন বিষয়ের অবতারণা করা হয়। দুটি দেশের সাধারণ অঙ্গীকার, মূল্যবোধ, মানুষে-মানুষে সংযোগ ও অর্থনৈতিক সম্পর্কের মতো বিষয়গুলি ভারত ও সুইজারল্যান্ডের পারস্পরিক সমঝোতাতে যে এক নতুন উচ্চতায় পৌঁছে দেবে, সে সম্পর্কে একমত হন দুই নেতাই। ভারতীয় বিজ্ঞানীদের একটি দল এবং সি ই আর এন-এর কয়েকজন ছাত্র প্রতিনিধিও এদিন জেনেভায় দেখা করেন প্রধানমন্ত্রী শ্রী মোদীর সঙ্গে।
এক শিখ প্রতিনিধিদলের সঙ্গে নিজ বাসভবনে সাক্ষাৎকার প্রধানমন্ত্রীর

নয়াদিল্লি, ১৯ সেপ্টেম্বর, ২০২২ প্রধানমন্ত্রী আজ তাঁর ৭ নং লোক কল্যাণ মার্গ-এর বাসভবনে এক শিখ প্রতিনিধিদলের সঙ্গে সাক্ষাৎকারে মিলিত হন। প্রধানমন্ত্রীর জন্মদিন উপলক্ষে ‘অখণ্ড পাঠ’-এর আয়োজন করা হয় দিল্লির গুরুদ্বার শ্রী বালাসাহিব-জির পক্ষ থেকে। ‘অখণ্ড পাঠ’-এর সূচনা হয় ১৫ সেপ্টেম্বর এবং তার সমাপ্তি ঘটে প্রধানমন্ত্রীর জন্মদিন ১৭ সেপ্টেম্বর তারিখে। শিখ প্রতিনিধিদল প্রধানমন্ত্রীর সঙ্গে দেখা করে গুরুদ্বারের প্রসাদ ও আশীর্বাদ তাঁর হাতে তুলে দেয়। শিখ প্রতিনিধিদলের সদস্যরা একটি পাগড়ি ও শিরোপার মাধ্যমে সম্মান জানান প্রধানমন্ত্রীকে। প্রধানমন্ত্রীর সুস্বাস্থ্য ও দীর্ঘায়ু কামনা করেন তাঁরা। শিখ সম্প্রদায়কে সম্মান প্রদর্শনের লক্ষ্যে শ্রী মোদী যে সমস্ত গুরুত্বপূর্ণ পদক্ষেপ গ্রহণ করেছেন, সেজন্য প্রতিনিধিদল ধন্যবাদ জানায় প্রধানমন্ত্রীকে। ২৬ ডিসেম্বর দিনটি ‘বীর বাল দিবস’ রূপে ঘোষিত হওয়ায় প্রধানমন্ত্রীর বিশেষ প্রশংসাও করেন প্রতিনিধিদলের সদস্যরা। এছাড়াও, কর্তারপুরসাহিব-এর করিডর পুনরায় খুলে দেওয়া, গুরুদ্বারের লঙ্গরগুলির ওপর থেকে জিএসটি প্রত্যাহার ইত্যাদির জন্য প্রতিনিধিদলের পক্ষ থেকে শ্রী মোদীকে ধন্যবাদ জানানো হয়। ‘গুরু গ্রন্থসাহিব’ আফগানিস্তান থেকে ভারতে পৌঁছনোর ব্যবস্থা করার জন্যও তাঁরা বিশেষ প্রশংসা করেন প্রধানমন্ত্রীর।
“Judicial Reforms –Recent Global Trends”   শীর্ষক একটি গ্রন্থ বুধবারআনুষ্ঠানিকভাবে প্রকাশ করেন প্রধানমন্ত্রী শ্রী নরেন্দ্র মোদী। বইয়ের প্রথম কপিটিতিনি তুলে দেন রাষ্ট্রপতি শ্রী প্রণব মুখোপাধ্যায়ের হাতে।

অনুষ্ঠানে ভাষণদানকালে প্রধানমন্ত্রী বলেন, প্রযুক্তিগত পরিবর্তন এবং নতুন পরস্পর নির্ভরশীল বিশ্বশৃঙ্খলার সঙ্গে সমানতালে এগিয়ে যেতে হবে ভারতকে। কারণ, আন্তর্জাতিক ক্ষেত্রে একবিশেষ ভূমিকা পালনের সুযোগ এখন উপস্থিত ভারতের সামনে। আর তা সম্ভব করে তুলতে হলেপরিবর্তনের সঙ্গে তাল মিলিয়ে দ্রুততার সঙ্গে এগিয়ে যেতে হবে আমাদের। এজন্য প্রয়োজনসঠিক নীতি উদ্ভাবনের। শ্রী মোদী বলেন যে, তিনিপ্রতিশ্রুতি দিয়েছিলেন দিনে একটি করে অপ্রচলিত আইন বাতিল বলে ঘোষণা করবেন। এপর্যন্ত কেন্দ্রীয় সরকার প্রায় ১,২০০’র মতো অপ্রচলিত এবং অপ্রয়োজনীয় আইনকে বাতিলবলে ঘোষণা করেছে। সুপ্রশাসন ও পরিচালনবিচার-বিভাগের বোঝা অনেকটাই লাঘব করতে পারে বলে মত প্রকাশ করেন প্রধানমন্ত্রী।
কেন্দ্রীয় সচিবদের দুটি দল তাঁদের প্রস্তাব পেশ করলেন প্রধানমন্ত্রীর কাছে

সরকারি প্রশাসন ও পরিচালন ব্যবস্থায় পরিবর্তন তথা রূপান্তরের যে আহ্বান প্রধানমন্ত্রী কেন্দ্রীয় সচিবদের কাছে জানিয়েছিলেন, তাতে সাড়া দিয়ে সচিবদের দুটি দল এ সম্পর্কিত কিছু চিন্তাভাবনা গতকাল প্রধানমন্ত্রীর কাছে তুলে ধরেন। প্রশাসনিক পরিবর্তন সম্পর্কে যে প্রস্তাবগুলি তাঁরা প্রধানমন্ত্রীর কাছে পেশ করেন, তার মধ্যে রয়েছে – অন্তর্ভুক্তি ও সমতা রক্ষার মাধ্যমে বিকাশে গতিবৃদ্ধি এবং কর্মসংস্থানের সুযোগ সৃষ্টি সম্পর্কিত কৌশলসূত্র। কেন্দ্রীয় সচিবদের মোট ৮টি গোষ্ঠীর কাছ থেকে যে সমস্ত নতুন চিন্তাভাবনা ও প্রস্তাব প্রধানমন্ত্রীর কাছে পেশ করা হয়েছে তার জন্য প্রধানমন্ত্রী তাঁদের কাজের বিশেষ প্রশংসা করেন। প্রধানমন্ত্রী বলেন, সমগ্র প্রক্রিয়াটির মধ্য রয়েছে, একজোট হয়ে কাজ করার মানসিকতা এবং জাতির কল্যাণে নতুন নতুন চিন্তাভাবনার প্রতিশ্রুতি। সমগ্র প্রক্রিয়াটি সম্পূর্ণ করতে যে ১০ হাজার ঘন্টা তাঁরা পরিশ্রম করেছেন, সেজন্য প্রধানমন্ত্রী তাঁদের অকুন্ঠ ধন্যবাদ জানান। কেন্দ্রীয় সরকারের সকল মন্ত্রক ও দপ্তরের সচিবরা ছাড়াও প্রধানমন্ত্রীর সঙ্গে সাক্ষাৎকারকালে উপস্থিত ছিলেন দুই কেন্দ্রীয় মন্ত্রী শ্রীমতী সুষমা স্বরাজ এবং শ্রী মনোহর পাররিকর। প্রস্তাবগুলি ব্যাখ্যা করার সময় এবং তারপরে প্রধানমন্ত্রী সহ অন্যান্য দুই কেন্দ্রীয় মন্ত্রীও বিভিন্ন বিষয়ে প্রশ্নের মাধ্যমে তাঁদের মতামত ও প্রস্তাব পেশ করেন।
প্রধানমন্ত্রী ৯ই অগাস্ট পিএম-কিষাণের পরবর্তী কিস্তির অর্থ প্রদান করবেন

নয়াদিল্লি, ০৭ অগাস্ট, ২০২১ প্রধানমন্ত্রী শ্রী নরেন্দ্র মোদী ৯ই অগাস্ট বেলা ১২টা ৩০ মিনিটে ভিডিও কনফারেন্সের মাধ্যমে প্রধানমন্ত্রী কিষাণ সম্মান নিধি (পিএম-কিষাণ) প্রকল্পের পরবর্তী কিস্তির অর্থ প্রদান করবেন। এর ফলে, ৯ কোটি ৭৫ লক্ষেরও বেশি সুবিধাভোগী কৃষক পরিবারের অ্যাকাউন্টে ১৯ হাজার ৫০০ কোটি টাকা পাঠানো হবে। প্রধানমন্ত্রী এই অনুষ্ঠানে সুবিধাভোগী কৃষকদের সঙ্গে মতবিনিময় করবেন এবং জাতির উদ্দেশে ভাষণ দেবেন। পিএম-কিষাণ : এই প্রকল্পে সুবিধাভোগী কৃষক পরিবার বছরে ৬ হাজার টাকা আর্থিক সহায়তা পান। প্রতি চার মাস অন্তর তাঁদের ২ হাজার টাকা করে দেওয়া হয়। সুবিধাভোগীদের ব্যাঙ্ক অ্যাকাউন্টে সরাসরি এই অর্থ হস্তান্তর করা হয়। এ পর্যন্ত ১ লক্ষ ৩৮ হাজার কোটি টাকার সম্মান রাশি কৃষক পরিবারগুলিকে দেওয়া হয়েছে। কেন্দ্রীয় কৃষি মন্ত্রী এই অনুষ্ঠানে উপস্থিত থাকবেন।